
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1014 

2 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων και προϋποθέσεων της διαδικασί¬ 
ας επιστροφής, από το Ταμείο Παρακαταθηκών 
και Δανείων, των αδιαθέτων υπολοίπων συσταθέ- 
ντων γραμματίων παρακατάθεσης, από συντελε¬ 
σθείσες απαλλοτριώσεις για την πληρωμή νέων 

δαπανών απαλλοτρίωσης Δημοσίων Φορέων. 1 

Τροποποίηση της αριθμ. 2/8879/0094/22.03.2000 (ΦΕΚ 
412 Β') υπουργικής απόφασης για την έγκριση του 
Ειδικού Κανονισμού Οικονομικής Διαχείρισης και 
του Ειδικού Κανονισμού Προμηθειών του Οργανι¬ 
σμού Διαχείρισης Δημοσίου Χρέους (Ο.Δ.ΔΗ.Χ.). 2 

Μεταβολή γνωστικού αντικειμένου Καθηγητή του 


Τ.Ε.Ι. Ανατ. Μακεδονίας και Θράκης. 3 

Μεταβολή γνωστικού αντικειμένου Καθηγητή του 

Τ.Ε.Ι. Κρήτης. 4 

Μεταβολή γνωστικού αντικειμένου Καθηγητή του 

Τ.Ε.Ι. Κρήτης. 5 

Μεταβολή γνωστικού αντικειμένου Καθηγητή του 

Τ.Ε.Ι. Κεντρικής Μακεδονίας. 6 

Μεταβολή γνωστικού αντικειμένου Καθηγητή του 

Τ.Ε.Ι. Κεντρικής Μακεδονίας. 7 

Μεταβολή γνωστικού αντικειμένου Καθηγητή του 

Τ.Ε.Ι. Πελοποννήσου. 8 

Σύσταση, Οργάνωση και στελέχωση Τεχνικής Υπη¬ 
ρεσίας στην Κεντρική Υπηρεσία της 4ης Υγειο¬ 
νομικής Περιφέρειας Μακεδονίας και Θράκης.... 9 


ΑΠΟΦΑΣΕΙ Σ 

Αριθμ. απάφ. 2/34164/ΔΠΓΚ (1) 


Καθορισμός όρων και προϋποθέσεων της διαδικασί¬ 
ας επιστροφής, από το Ταμείο Παρακαταθηκών και 
Δανείων, των αδιαθέτων υπολοίπων συσταθέντων 
γραμματίων παρακατάθεσης, από συντελεσθείσες 
απαλλοτριώσεις για την πληρωμή νέων δαπανών 
απαλλοτρίωσης Δημοσίων Φορέων. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου γ' του άρθρου 74 


του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) 
δημόσιο λογιστικό και άλλες διατάξεις» (ΦΕΚ Α' 143). 

2. Τις διατάξεις της παραγράφου 6 του άρθρου 8 του 
ν.2882/2001 «Κώδικας Αναγκαστικών Απαλλοτριώσεων 
Ακινήτων» (ΦΕΚ Α' 17), που προστέθηκε με την παρά¬ 
γραφο 2 του άρθρου 126 του ν.4070/2012 «Ρυθμίσεις 
Ηλεκτρονικών Επικοινωνιών, Μεταφορών, Δημοσίων 
Έργων και άλλες διατάξεις» (ΦΕΚ Α' 82), καθώς και 
εκείνες της παραγράφου 5 του άρθρου 146 του ίδιου 
νόμου (ν.4070/2012). 

3. Του Π.Δ.111/2014 «Οργανισμός του Υπουργείου Οι¬ 
κονομικών» (ΦΕΚ Α' 178) και ειδικότερα του άρθρου 31, 
παρ. 3 (γ), περ. (ιβιβ) και (ιγιγ) αυτού. 

4. Τις διατάξεις του άρθρου 90 του Κώδικα που κυ¬ 
ρώθηκε με το άρθρο 1 του Π.Δ/τος 63/2005 (ΦΕΚ Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα». 

5. Της Αριθμ. Υ59/16 02.2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Δημήτριο Μάρδα» (ΦΕΚ Β' 256) 
και ειδικότερα του άρθρου 2, περ. δ αυτής. 

6. Την ανάγκη ταχείας αποπληρωμής νέων αλλά και 
ληξιπρόθεσμων απαιτήσεων αποζημίωσης λόγω απαλ¬ 
λοτριώσεων που διενεργούνται στο πλαίσιο του Προ¬ 
γράμματος Δημοσίων Επενδύσεων (ΠΔΕ). 

7. Το γεγονός ότι από τις διατάξεις της παρούσας δεν 
προκαλείται επιβάρυνση του Κρατικού Προϋπολογισμού, 
αποφασίζουμε: 

Καθορίζουμε τους όρους και τις προϋποθέσεις της 
διαδικασίας επιστροφής από το Ταμείο Παρακαταθη¬ 
κών και Δανείων προς το Δημόσιο και τους Φορείς του, 
των αδιάθετων υπολοίπων από συσταθέντα γραμμά¬ 
τια παρακαταθήκης αποζημίωσης λόγω αναγκαστικής 
απαλλοτρίωσης, με σκοπό την διάθεση τους για την 
κάλυψη οφειλομένων και νέων δαπανών απαλλοτρίωσης 
που διενεργούνται στο πλαίσιο υλοποίησης του ΠΔΕ, 
ως ακολούθως: 

1. Έννοια των αδιάθετων υπολοίπων 

Αφορά τα ποσά τα οποία ευρίσκονται σε Λογαριασμό 
Παρακαταθηκών του Ταμείου Παρακαταθηκών και Δα¬ 
νείων (ΤΠ και Δ) και έχει αρθεί η νόμιμη αιτία για την 
οποία παρακατατέθηκαν. 

Τα παραπάνω ποσά προέρχονται κυρίως από: 

- Παραγεγραμμένες αξιώσεις για είσπραξη της αποζη- 

μίωσης των δικαιούχων, σύμφωνα με τα προβλεπόμενα 
από τις διατάξεις του άρθρου 10 του ν. 2882/2001 (ΦΕΚ 
Α'17), όπως έχουν τροποποιηθεί και ισχύουν 

- Αποζημιώσεις που έλαβε δικαιούχος ως μη όφειλε 
και τις επέστρεψε στο Ταμείο Παρακαταθηκών και Δα¬ 
νείων με τη σύσταση ισόποσου Γραμματίου Παρακατα¬ 
θήκης, υπέρ του καταθέτη της αποζημίωσης. 

- Μείωση της οριστικής αποζημίωσης, σε σχέση με 
τη προσωρινή, που έχει παρακατατεθεί και δεν έχει 
αποδοθεί στους δικαιούχους, 

- Εσφαλμένες ή μη νόμιμες παρακαταθέσεις που δι¬ 
ακριβώνονται μεταγενέστερα, ανεξάρτητα του χρόνου 
παραγραφής. 

2. Διαδικασία επιστροφής 

Εφόσον συντρέχουν οι προϋποθέσεις της παρ. 6 του 
άρθρου 8 του ν. 2882/2001 όπως ισχύει, το ΤΠ και Δ 
υποχρεούται να επιστρέφει όλα τα προαναφερόμενα 
αδιάθετα υπόλοιπα στον φορέα που τα κατέθεσε. 

Εντός μηνός από τη δημοσίευση της παρούσας, το 
ΤΠ και Δ με μέριμνα του ειδοποιεί τους Φορείς για τα δι¬ 
καιούμενα ποσά που παραμένουν αδιάθετα στο Ταμείο. 

Εντός μηνός από τη λήψη της ειδοποίησης, οι δικαι¬ 
ούχοι Φορείς, αφού συμφωνήσουν τα στοιχεία με το 
ΤΠ και Δ, υποβάλλουν στο Ταμείο αίτημα για μεταφορά 
των σχετικών ποσών. 

Το αίτημα ανάκτησης των αδιαθέτων υπολοίπων υπο¬ 
βάλλεται από το διατάκτη του Φορέα, ή από το νομικά 
εξουσιοδοτημένο από αυτόν όργανο, προς το ΤΠ και 
Δ και περιλαμβάνει απαραίτητα τα ακόλουθα πληρο¬ 
φοριακά στοιχεία: 

- Ακριβή στοιχεία απαλλοτριωτικης πράξης (αριθμός, 
ΦΕΚ, σκοπός). 

- Συσταθέντα Γραμμάτια Παρακαταθήκης. 

- Αιτιολογία επιστροφής 

- Λογαριασμό στον οποίο θα πρέπει να κατατεθεί το 
αδιάθετο υπόλοιπο. 

- Τεκμηρίωση της υπηρεσίας του διατάκτη σχετικά με 
τη νόμιμη αιτία της επιστροφής και για το γεγονός ότι 
η επιστροφή των αδιάθετων δεν επηρεάζει το κύρος 
της συντέλεσης της απαλλοτρίωσης. 

Το Ταμείο Παρακαταθηκών και Δανείων οφείλει άμεσα 
να προβεί στην εκκαθάριση της παρακαταθήκης και στη 
μεταφορά του αδιάθετου υπόλοιπου στο λογαριασμό 
με αριθμό 23/2002 «Δημόσιες Επενδύσεις» που τηρείται 
στην ΤτΕ (ΙΒΑΝ: ΟΗ 30 010 0023 0000000000002002) 

3. Υλοποίηση χρηματοδότησης 

Μετά την κατάθεση κατά τα ανωτέρω, και ύστερα 
από εισήνηση του διατάκτη του ΠΔΕ του δικαιούχου 
Φορέα, εκδίδεται ειδική Συλλογική Απόφαση (ΣΑ) για 
το σκοπό του άρθρου 2 της παρούσας, κατά τα προ¬ 
βλεπόμενα στο άρθρο 80 παρ. 1 του ν 4270/2014, με την 
οποία εγκρίνονται ισόποσες πιστώσεις στο Φορέα, καθ' 
υπέρβαση του συνολικού ορίου πιστώσεων - πληρωμών 
του εθνικού σκέλους του ΠΔΕ του έτους μεταφοράς. Η 
χρηματοδότηση της ΣΑ και η οποιαδήποτε εκταμίευση 
μέσω αυτής για τη σύσταση παρακαταθήκης στο ΤΠ&Δ 
στη συνέχεια, γίνεται κατά τη συνήθη διαδικασία 

4. Εμφάνιση στη δημόσια ληψοδοσία 

Μετά τη χρηματοδότηση της ΣΑ σύμφωνα με τις 
προβλεπόμενες διαδικασίες, το Υπουργείο Οικονομικών 
(ΓΓΔΠ-ΓΛΚ/ΔΠΓΚ) μεριμνά για την έκδοση απόφασης 
σύμφωνα με το άρθρο 74 του ν.4270/2014, με την οποία 
το σχετικό ποσό εμφανίζεται στα έσοδα του κρατικού 


προϋπολογισμού και ειδικότερα στον Κωδικό αριθμό 
εσόδου 7919 «Λοιπές επιστροφές εσόδων» με ανάλογη 
εγγραφή πιστώσεων στο ΠΔΕ στους Κωδικούς αριθ¬ 
μούς εξόδων 8221 «Αγορά ή απαλλοτρίωση εδάφους ή 
κτισμάτων» ή 8227 «Επιχορηγήσεις νομικών προσώπων 
για αγορά ή απαλλοτρίωση εδάφους ή κτισμάτων», κατά 
περίπτωση, του δικαιούχου Φορέα - Ειδικού Φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθμ. 2/10057/ΔΠΔΑ (2) 

Τροποποίηση της αριθμ. 2/8879/0094/22.03.2000 (ΦΕΚ 
412 Β') υπουργικής απόφασης για την έγκριση του 
Ειδικού Κανονισμού Οικονομικής Διαχείρισης και του 
Ειδικού Κανονισμού Προμηθειών του Οργανισμού Δι¬ 
αχείρισης Δημοσίου Χρέους (Ο.Δ.ΔΗ.Χ.). 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν.2628/1998 (ΦΕΚ 151 Α') «Σύσταση 
νομικού προσώπου δημοσίου δικαίου με την επωνυμία 
«Οργανισμός Διαχείρισης Δημόσιου Χρέους» και άλλες 
διατάξεις» όπως ισχύει σήμερα και ειδικότερα τις δια¬ 
τάξεις του αρ. 9 παρ. 5 εδ. α' του ν.2628/1998. 

2. Τις διατάξεις του ν.δ.715/21.8.1979 (ΦΕΚ 212 Α') «Περί 
τρόπου ενεργείας υπό των Νομικών Προσώπων Δη¬ 
μοσίου Δικαίου (Ν.Π.Δ.Δ.), προμηθειών μισθώσεων και 
εκμισθώσεων εν γένει, αγορών ή εκποιήσεων ακινήτων, 
εκποιήσεων κινητών πραγμάτων ως και εκτελέσεως 
εργασιών» όπως ισχύει σήμερα. 

3. Τις διατάξεις του ν.δ.496/17.7.1974 (ΦΕΚ 204 Α') «Περί 
λογιστικού των Νομικών Προσώπων Δημοσίου Δικαίου» 
όπως τροποποιήθηκε και ισχύει. 

4. Τις διατάξεις του ν.4013/2011 (ΦΕΚ 204 Α') «Σύσταση 
ενιαίας Ανεξάρτητης Αρχής Δημοσίων Συμβάσεων και 
Κεντρικού Ηλεκτρονικού Μητρώου Δημοσίων Συμβάσε¬ 
ων - Αντικατάσταση του έκτου κεφαλαίου του ν. 3588/ 
2007 (πτωχευτικός κώδικας) - Προπτωχευτική διαδικα¬ 
σία εξυγίανσης και άλλες διατάξεις». 

5. Τις διατάξεις του ν.4270/2014 (ΦΕΚ 143 Α') «Αρχές 
δημοσιονομικής διαχείρισης και εποπτείας (ενσωμά¬ 
τωση της οδηγίας 2011/85/ΕΕ)- δημόσιο λογιστικό και 
άλλες διατάξεις. 

6. Τις διατάξεις του Β' μέρους του ν.4281/08.08.2014 
(ΦΕΚ 160 Α') «Μέτρα στήριξης και ανάπτυξης της ελ¬ 
ληνικής οικονομίας, οργανωτικά θέματα Υπουργείου 
Οικονομικών και άλλες διατάξεις». 

7. Το Π.Δ 111/2014 (ΦΕΚ 178 Α') «Οργανισμός Υπουργείου 
Οικονομικών». 

8. Την αριθ. Υ59/16.02.2015 (ΦΕΚ 256 Β') απόφαση του 
πρωθυπουργού περί ανάθεση αρμοδιοτήτων στον Ανα¬ 
πληρωτή Υπουργό Οικονομικών Δημήτριο Μάρδα. 

9. Την αριθμ. 2055582/6087/0004/20.08.1998 (ΦΕΚ 156 
ΝΠΔΔ) απόφαση του Υπουργού Οικονομικών, περί συ¬ 
γκρότησης του Διοικητικού Συμβουλίου του Ο.Δ.ΔΗ.Χ., 
όπως τροποποιήθηκε και ισχύει. 

10. Την αριθμ. 2/8879/0094/22.03.2000 (ΦΕΚ 412 Β') 
απόφαση του Υφυπουργού Οικονομικών «Εγκριση του 

Ειδικού Κανονισμού Οικονομικής Διαχείρισης και του 
Ειδικού Κανονισμού Προμηθειών του Οργανισμού Δια¬ 
χείρισης Δημοσίου Χρέους (Ο.Δ.ΔΗ.Χ.)». 

11. Το αριθμ. 209/23.06.2014 όπως αυτό τροποποιήθη¬ 
κε με το αριθμ. 212/20.10.2014 απόσπασμα πρακτικών 
του Διοικητικού Συμβουλίου του Οργανισμού Διαχεί¬ 
ρισης Δημοσίου Χρέους (Ο.Δ.ΔΗ.Χ.) αναφορικά με την 
τροποποίηση της αριθμ. 2/8879/0094/22.03.2000 (ΦΕΚ 
412 Β'29.03.2000) υπουργικής απόφασης Έγκριση του 
Ειδικού Κανονισμού Οικονομικής Διαχείρισης και του 
Ειδικού Κανονισμού Προμηθειών του Οργανισμού τους. 

12. Την αριθμ. 7/2015 σύμφωνη γνώμη της Ενιαίας Ανε¬ 
ξάρτητης Αρχής Δημοσίων Συμβάσεων. 

13. Το αριθμ. 271/06.02.2015 έγγραφο του Ο.Δ.ΔΗ.Χ. με 
το οποίο διαβιβάστηκε εγκεκριμένο από τον Γενικό Δι¬ 
ευθυντή του Οργανισμού σχέδιο Υπουργικής Απόφασης. 

14. Το γεγονός ότι με την απόφαση αυτή δεν προ- 
καλείται δαπάνη σε βάρος του Προϋπολογισμού του 
Οργανισμού Διαχείρισης Δημοσίου Χρέους (Ο.Δ.ΔΗ.Χ.), 
αποφασίζει: 

Την αντικατάσταση του Β' μέρους της αριθμ. 
2/8879/0094/22.03.2000 (ΦΕΚ 412 Β') απόφασης έγκρισης 
του Ειδικού Κανονισμού Οικονομικής Διαχείρισης και 
του Ειδικού Κανονισμού Προμηθειών του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.), ως εξής: 

«Για τις προμήθειες και τις μισθώσεις του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) εφαρμόζονται, 
οι εκάστοτε ισχύουσες διατάξεις περί σύναψης δημόσι¬ 
ων συμβάσεων έργου, προμηθειών και υπηρεσιών καθώς 
και περί του τρόπου ενεργείας μισθώσεων ακινήτων για 
την στέγαση Δημόσιων Υπηρεσιών. 

Κατά τα λοιπά ισχύει η ως άνω απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΔΑΣ 
-♦- 

Αριθμ. Φ.21/79315/Ζ2 (3) 

Μεταβολή γνωστικού αντικειμένου Καθηγητή του Τ.Ε.Ι. 

Ανατ. Μακεδονίας και Θράκης. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Ερευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. του π.δ. 63/05 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 Α'), όπως ισχύει, 

ε. του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'), 

2. Την αριθμ. 19397/Ε5/18-4-2002 υπουργική απόφαση, 
για το διορισμό του Καμπουρλάζου Βασιλείου του Γεωρ- 
γίου σε κενή οργανική θέση Ε.Π. βαθμίδας Καθηγητή, με 
γνωστικό αντικείμενο «Αλγόριθμοι-Λειτουργικά Συστή¬ 
ματα - Προγραμματισμός» (ΦΕΚ 106/ΝΠΔΔ/20-5-2002). 


3. Την αρ. πρωτ. 135/4-2-2015 αίτηση του Καμπουρ¬ 
λάζου Βασιλείου για τη μεταβολή του γνωστικού του 
αντικειμένου. 

4. Την απόφαση της Συνέλευσης του Τμήματος Μη¬ 
χανικών Πληροφορικής ΤΈ. (αρ. 8/4-2-2015) του Τ.Ε.Ι. 
Ανατολικής Μακεδονίας και Θράκης, με την οποία εγκρί- 
νεται η μεταβολή του γνωστικού αντικειμένου του ως 
άνω Καθηγητή, με τη σύμφωνη γνώμη του Τομέα Υπο¬ 
λογιστικών Συστημάτων. 

5. Το αριθ. πρωτ. 403/13-2-2015 έγγραφο του Τ.Ε.Ι. 
Ανατολικής Μακεδονίας και Θράκης που αφορά στη 
μεταβολή γνωστικού αντικειμένου του Καθηγητή Κα¬ 
μπουρλάζου Βασιλείου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Καθηγητή Καμπουρλάζου Βασιλείου του Γεωργί¬ 
ου, του Τμήματος Μηχανικών Πληροφορικής ΤΈ. της 
Σχολής Τεχνολογικών Εφαρμογών του Τ.Ε.Ι. Ανατολικής 
Μακεδονίας και Θράκης από «Αλγόριθμοι - Λειτουργι¬ 
κά Συστήματα - Προγραμματισμός» σε «Υπολογιστική 
Νοημοσύνη» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Μάίου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. Φ.21/79320/Ζ2 (4) 

Μεταβολή γνωστικού αντικειμένου Καθηγητή 
του Τ.Ε.Ι. Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Ερευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. του π.δ. 63/05 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 Α'), όπως ισχύει, 

ε. του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'), 

2. Την αριθμ. 1534/Ε5/20-10-1997 Υπουργική Απόφαση, 
για το διορισμό του Σταυρουλάκη Γεωργίου του Γεωρ- 
γίου σε κενή οργανική θέση Ε.Π. βαθμίδας Καθηγητή, 
με γνωστικό αντικείμενο «Μετασυλλεκτική Φυσιολογία - 
Χειρισμοί» (ΦΕΚ 198/14-11-1997) και διόρθωση σφάλματος 
(ΦΕΚ20/5-2-1999). 

3. Την αριθ. πρωτ. 1455/17-12-2014 αίτηση του Καθηγητή 
Σταυρουλάκη Γ εωργίου για τη μεταβολή του γνωστικού 
αντικειμένου του. 

4. Την απόφαση της Συνέλευσης του Τμήματος Μη¬ 
χανικών φυσικών Πόρων και Περιβάλλοντος ΤΈ. (αρ. 
1/19-01-2015) του Τ.Ε.Ι. Κρήτης, με την οποία εγκρίνεται 
η μεταβολή του γνωστικού αντικειμένου του ως άνω 
Καθηγητή, με τη σύμφωνη γνώμη του Τομέα Περιβαλ¬ 
λοντικής Τεχνολογίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το αριθ. πρωτ. 644/Φ30.2/16-2-2015 έγγραφο του 
Τ.Ε.Ι. Κρήτης που αφορά στην μεταβολή γνωστικού αντι¬ 
κειμένου του Καθηγητή Σταυρουλάκη Γεωργίου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Καθηγητή Σταυρουλάκη Γεωργίου του Γεωργίου, 
του Τμήματος Μηχανικών Φυσικών Πόρων και Περιβάλ¬ 
λοντος Τ.Ε., της Σχολής Εφαρμοσμένων Επιστημών του 
Τ.Ε.Ι. Κρήτης από «Μετασυλλεκτική Φυσιολογία - Χειρι¬ 
σμοί» σε «Ελεγχος Ποιότητας Υδατικών και Εδαφικών 
Πόρων» 

Η απόφαση αυτή να δημοσιευθεί στην εφημερίδα της 
Κυβερνήσεως. 

Μαρούσι, 19 Μάΐου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. Φ.21/79322/Ζ2 (5) 

Μεταβολή γνωστικού αντικειμένου Καθηγητή 
του Τ.Ε.Ι. Κρήτης. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Ερευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. του π.δ. 63/05 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 Α'), όπως ισχύει, 

ε. του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'), 

2. Την αριθμ. 2139/Ε5/8-12-1997 Υπουργική Απόφαση, 
για το διορισμό του Βαλλιανάτου Φιλίππου του Κωνστα¬ 
ντίνου σε κενή οργανική θέση Ε.Π. βαθμίδας Επίκουρου 
Καθηγητή με γνωστικό αντικείμενο «Φυσική II (Ηλεκτρο- 
μαγνητισμός) - Διάδοση Η/Μ κυμάτων -Ηλεκτρομαγνη- 
τική Συμβατότητα» (ΦΕΚ231/21-12-1997). 

3. Την αριθ. πρωτ. 1451/15-12-2014 αίτηση του Καθηγητή 
Βαλλιανάτου Φιλίππου για τη μεταβολή του γνωστικού 
αντικειμένου του. 

4. Την απόφαση της Συνέλευσης του Τμήματος Μη¬ 
χανικών Φυσικών Πόρων και Περιβάλλοντος Τ.Ε. (αρ. 
1/19-01-2015) του Τ.Ε.Ι. Κρήτης, με την οποία εγκρίνεται 
η μεταβολή του γνωστικού αντικειμένου του ως άνω 
Καθηγητή, με τη σύμφωνη γνώμη του Τομέα Υδατικών 
Πόρων και Γεωπεριβάλλοντος. 

5. Το αριθ. πρωτ. 645/Φ30.2/16-2-2015 έγγραφο του 
Τ.Ε.Ι. Κρήτης που αφορά στη μεταβολή γνωστικού αντι¬ 
κειμένου του Καθηγητή Βαλλιανάτου Φιλίππου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Καθηγητή Βαλλιανάτου Φιλίππου του Κωνσταντί¬ 
νου, του Τμήματος Μηχανικών Φυσικών Πόρων και Περι¬ 


βάλλοντος Τ.Ε., της Σχολής Εφαρμοσμένων Επιστημών 
του Τ.Ε.Ι. Κρήτης από «φυσική II (Ηλεκτρομαγνητισμός)- 
Διάδοση Η/Μ κυμάτων-Ηλεκτρομαγνητική Συμβατότητα» 
σε «Γεωφυσική και Σεισμολογία» 

Η απόφαση αυτή να δημοσιευθεί στην εφημερίδα της 
Κυβερνήσεως. 

Μαρούσι, 19 Μάΐου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. Φ.21/79322/Ζ2 (6) 

Μεταβολή γνωστικού αντικειμένου Καθηγητή του Τ.Ε.Ι. 

Κεντρικής Μακεδονίας. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Ερευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. του π.δ. 63/05 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 Α'), όπως ισχύει, 

ε. του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'), 

2. Την αριθμ. 99748/Ε5/9-12-2002 υπουργική απόφαση, 
για το διορισμό του Μαστοροκώστα Πάρι του Αστεριού 
σε κενή οργανική θέση Ε.Π. βαθμίδας Επίκουρου Καθη¬ 
γητή, με γνωστικό αντικείμενο «Προγραμματισμός Η/Υ» 
(ΦΕΚ 5/ΝΠΔΔ/13-1 -2003). 

3. Την αριθ. πρωτ. 2557/11-12-2014 αίτηση του Καθηγητή 
Μαστοροκώστα Πάρι για τη μεταβολή του γνωστικού 
αντικειμένου. 

4. Την απόφαση της Συνέλευσης του Τμήματος Μηχα¬ 
νικών Πληροφορικής Τ.Ε. (αρ. 2/22-1-2015) του Τ.Ε.Ι. Κε¬ 
ντρικής Μακεδονίας με την οποία εγκρίνεται η μεταβολή 
του γνωστικού αντικειμένου του ως άνω Καθηγητή, με 
τη σύμφωνη γνώμη του Τομέα Υπολογιστικών Τεχνικών 
και Συστημάτων. 

5. Το αριθ. πρωτ. 273/3-2-2015 έγγραφο του Τ.Ε.Ι. Κε¬ 
ντρικής Μακεδονίας που αφορά στην μεταβολή γνωστι¬ 
κού αντικειμένου του Καθηγητή Μαστοροκώστα Πάρι. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Καθηγητή Μαστοροκώστα Πάρι του Αστεριού, του 
Τμήματος Μηχανικών Πληροφορικής Τ.Ε. της Σχολής 
Τεχνολογικών Εφαρμογών του Τ.Ε.Ι. Κεντρικής Μακε¬ 
δονίας από «Προγραμματισμός Η/Υ» σε «Υπολογιστική 
Ευφυΐα - Αλγοριθμική» 

Η απόφαση αυτή να δημοσιευθεί στην εφημερίδα της 
Κυβερνήσεως. 

Μαρούσι, 19 Μάΐου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 

Αριθμ. Φ.21/79324/Ζ2 (7) 

Μεταβολή γνωστικού αντικειμένου Καθηγητή του Τ.Ε.Ι. 

Κεντρικής Μακεδονίας. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Ερευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 

β. του π.δ. 63/05 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 

δ. του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 Α'), όπως ισχύει, 

ε. του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ 20 Α'), 

2. Την αριθμ. 40404/Ε5/16-5-2002 Υπουργική Απόφαση, 
για το διορισμό του Καζαρλή Σπυρίδωνα του Αθανα¬ 
σίου σε κενή οργανική θέση Ε.Π. βαθμίδας Επίκουρου 
Καθηγητή με γνωστικό αντικείμενο «Αρχιτεκτονική Η/Υ» 
(ΦΕΚ 110/23-5-2002). 

3. Την αριθ. πρωτ. 188/16-2-2015 αίτηση του Καθηγητή 
Καζαρλή Σπυρίδωνα για τη μεταβολή του γνωστικού 
αντικειμένου του. 

4. Την απόφαση της Συνέλευσης του Τμήματος Μη¬ 
χανικών Πληροφορικής Τ.Ε. (αρ. 4/4-03-2015) του Τ.Ε.Ι. 
Κεντρικής Μακεδονίας, με την οποία εγκρίνεται η μετα¬ 
βολή του γνωστικού αντικειμένου του ως άνω Καθηγητή, 
με τη σύμφωνη γνώμη του Τομέα Αρχιτεκτονικής Η/Υ 
και Βιομηχανικών Εφαρμογών. 

5. Το αριθ. πρωτ. 883/23-3-2015 έγγραφο του Τ.Ε.Ι. 
Κεντρικής Μακεδονίας που αφορά στη μεταβολή γνω¬ 
στικού αντικειμένου του Καθηγητή Καζαρλή Σπυρίδωνα. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Καθηγητή Καζαρλή Σπυρίδωνα του Αθανασίου, του 
Τμήματος Μηχανικών Πληροφορικής Τ.Ε., της Σχολής 
Τεχνολογικών Εφαρμογών του Τ.Ε.Ι. Κεντρικής Μακε¬ 
δονίας από «Αρχιτεκτονική Η/Υ» σε «Εξελικτικό Υλικό 
και Αρχιτεκτονική Η/Υ» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Μαίου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. Φ.21/79323/Ζ2 (8) 

Μεταβολή γνωστικού αντικειμένου Καθηγητή 
του Τ.Ε.Ι. Πελοποννήσου. 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 79 του Ν. 4310/2014 «Ερευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), 


β. του π.δ. 63/05 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 
δ. του π.δ. 114/14 «Οργανισμός Υπουργείου Παιδείας 
και Θρησκευμάτων» (ΦΕΚ 181 Α'), όπως ισχύει, 
ε. του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'), 

2. Την αριθμ. 902/10-4-2003 πράξη του Προέδρου του 
πρώην Τ.Ε.Ι. Καλαμάτας (νυν Τ.Ε.Ι. Πελοποννήσου), για το 
διορισμό του Γεωργόπουλου Ευστράτιου του Φωτίου σε 
κενή οργανική θέση Ε.Π. βαθμίδας Επίκουρου Καθηγητή, 
με γνωστικό αντικείμενο «Πληροφορική - Ανάλυση και 
Επεξεργασία Δεδομένων» (ΦΕΚ 300/ΝΠΔΔ/32-12-2003). 

3. Την αριθ. πρωτ. 2/3124/10-12-2014 αίτηση του Καθη¬ 
γητή Γ εωργόπουλου Ευστράτιου για τη μεταβολή του 
γνωστικού αντικειμένου του. 

4. Την απόφαση της Συνέλευσης του Τμήματος Τε¬ 
χνολόγων Γεωπόνων (αρ. 17/11-12-2014, ορθή επανάληψη 
17-12-2014) του Τ.Ε.Ι. Πελοποννήσου, με την οποία εγκρί- 
νεται η μεταβολή του γνωστικού αντικειμένου του ως 
άνω Καθηγητή, με το γεγονός ότι δεν υπάρχει Τομέας. 

5. Το αριθ. πρωτ. 4234 π.ε/8-1-2015 έγγραφο του Τ.Ε.Ι. 
Πελοποννήσου που αφορά στην μεταβολή γνωστικού 
αντικειμένου του Καθηγητή Γ εωργόπουλου Ευστράτιου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Καθηγητή Γεωργόπουλου Ευστράτιου του Φωτίου, 
του Τ μήματος Τ εχνολόγων Γ εωπόνων, της Σχολής Τ ε- 
χνολογίας Γεωπονίας και Τεχνολογίας Τροφίμων και 
Διατροφής του Τ.Ε.Ι. Πελοποννήσου από «Πληροφορική- 
Ανάλυση και Επεξεργασία Δεδομένων» σε «Ανάλυση 
Δεδομένων, Μοντελοποίηση και Μηχανική Μάθηση» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Μάίου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 
-♦- 

Αριθμ. απόφ. 779 (9) 

Σύσταση, Οργάνωση και στελέχωση Τεχνικής Υπηρε¬ 
σίας στην Κεντρική Υπηρεσία της 4ης Υγειονομικής 
Περιφέρειας Μακεδονίας και Θράκης. 

Ο ΔΙΟΙΚΗΤΗΣ 4ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ 
ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

α) Τις διατάξεις του ν. 2889/2001 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις» (ΦΕΚ 37/τ.Α'/2001). 

β) Τις διατάξεις του άρθρου 4 παρ. 17 εδ. α του Νό¬ 
μου 3329/2005 (ΦΕΚ 81/Α'/2005) «Περιφερειακή συγκρό¬ 
τηση του Εθνικού Συστήματος Υγείας και Κοινωνικής 
Αλληλεγγύης» όπως τροποποιήθηκε και ισχύει δυνά¬ 
μει του άρθρου 50 παρ. 4 του ν. 3370/2005 (ΦΕΚ 176/ 
τ.Α'/11.7.2005). 

γ) Τις διατάξεις του Β' Κεφαλαίου, Τρίτο άρθρο του 
Νόμου 3527/2007 «Κύρωση συμβάσεων υπέρ νομικών 
προσώπων εποπτευόμενων από το Υπουργείο Υγείας 
και Κοινωνικής Αλληλεγγύης και λοιπές διατάξεις» (ΦΕΚ 
25/τ.Α'/9-2-2007). 

δ) Την υπ’ αριθμ. 2206/15-2-2006 Απόφαση του Διοικητή 
και Προέδρου του ΔΣ της Α'ΔΥΠΕ Κεντρικής Μακεδο¬ 
νίας (ΦΕΚ 293/Τ.Β710-3-2006). 

ε) Τις διατάξεις του άρθρου 21 παρ. 6 του Νόμου 
4238/2014 «Πρωτοβάθμιο Εθνικό Δίκτυο Υγείας (Π.Ε.Δ.Υ) 
αλλαγή σκοπού ΕΟΠΥΥ και λοιπές διατάξεις» (ΦΕΚ 38/τ. 
Α717-2-2014). 

στ) Η υπ’ αριθμ. 59440/4-7-2014 Κοινή Υπουργική Από¬ 
φαση Σύστασης θέσεων τακτικού προσωπικού κλάδου 
Μηχανικών ΤΕ και ΠΕ στις Υγειονομικές Περιφέρειες 
(ΦΕΚ 1888/τ.Β/10-7-2014) 

η) Την υπ’ αριθμ. Α2β/ΓΠ οικ 27694/16-4-2015 (ΦΕΚ 
255/17-4-2015/τ.ΥΟΔΔ) Απόφαση του Υπουργού Υγείας 
για τον διορισμό του Διοικητή της 4ης Υγειονομικής 
Περιφέρειας Μακεδονίας και Θράκης 
θ) Την ανάγκη συντονισμού και εποπτείας της λει¬ 
τουργίας των Τεχνικών Υπηρεσιών των Μονάδων Υγείας 
αρμοδιότητας της 4ης ΥΠΕ Μακεδονίας και Θράκης 
ι) Το γεγονός ότι με την σύσταση της παρακάτω 
Ενιαίας Τεχνικής Υπηρεσίας δεν προκαλείται δαπάνη, 
αποφασίζουμε: 

Συστήνεται Ενιαία Τεχνική Υπηρεσία στην Κεντρική 
Υπηρεσία της Διοίκησης της 4ης Υγειονομικής Περιφέ¬ 
ρειας Μακεδονίας και Θράκης Κεντρικής Μακεδονίας, 
η οποία θα αποτελεί ξεχωριστή Διεύθυνση αυτής, με 
σκοπό τον προγραμματισμό και την εποπτεία μελετών, 
έργων και προμηθειών ιατροτεχνολογικού εξοπλισμού, 
την εκπόνηση και ανάθεση μελετών, την διοίκηση, επί¬ 
βλεψη και τον έλεγχο εκτέλεσης έργων, των φορέων 
παροχής υγείας της 4ης Υγειονομικής Περιφέρειας Μα¬ 
κεδονίας και Θράκης. 

Η Ενιαία Τεχνική Υπηρεσία της 4ης Υγειονομικής Πε¬ 
ριφέρειας Μακεδονίας και Θράκης θα εποπτεύει στα 
θέματα αρμοδιότητός της τις Τεχνικές Υπηρεσίες φο¬ 
ρέων παροχής υγείας της 4ης Υγειονομικής Περιφέρειας 
Μακεδονίας και Θράκης . 

1. Οργάνωση Τεχνικής Υπηρεσίας 
Η Ενιαία Τεχνική Υπηρεσία της 4ης Υγειονομικής Περι¬ 
φέρειας Μακεδονίας και Θράκης θα αποτελεί Διεύθυν¬ 
ση, με Διευθυντή Μηχανικό ΠΕ, Υποδιευθυντή Μηχανικό 
ΠΕ και Γραμματεία και θα περιλαμβάνει τα τέσσερα (4) 
παρακάτω Τμήματα: 

α) Το Τμήμα Μελετών και Προδιαγραφών είναι υπεύ¬ 
θυνο για την εκπόνηση και ανάθεση εκπόνησης μελετών 
έργων φορέων παροχής υγείας της 4ης Υγειονομικής 
Περιφέρειας Μακεδονίας και Θράκης καθώς και τη σύ¬ 
νταξη προδιαγραφών αρμοδιότητός του. 

Ειδικότερα έχει τις παρακάτω αρμοδιότητες: 

- συντάσσει μελέτες έργων και προδιαγραφές υλικών 
και εξοπλισμού φορέων παροχής υπηρεσιών υγείας της 
4ης Υγειονομικής Περιφέρειας Μακεδονίας και Θράκης, 
στα πλαίσια της αρμοδιότητός του 

- μεριμνά για την εκτέλεση Δημόσιων Συμβάσεων εκ¬ 
πόνησης μελετών και παροχής συναφών υπηρεσιών που 
αφορούν έργα επεκτάσεων, επισκευών, ανακαινίσεων 
και αναδιαρρυθμίσεων, φορέων παροχής υγείας της 
4ης Υγειονομικής Περιφέρειας Μακεδονίας και Θράκης 

- μεριμνά για θέματα καταγραφής και αξιοποίησης 
των περιουσιακών στοιχείων της 4ης Υγειονομικής Πε¬ 
ριφέρειας Μακεδονίας και Θράκης και φορέων παροχής 
υγείας αρμοδιότητός της. 

- προβαίνει στις αντίστοιχες εισηγήσεις - γνωμοδο¬ 
τήσεις προς τον Διοικητή της 4ης Υγειονομικής Περι¬ 
φέρειας Μακεδονίας και Θράκης. 


Για την υλοποίηση των παραπάνω στόχων το Τμήμα 
Μελετών στελεχώνεται από υπαλλήλους ΠΕ, ΤΕ ή ΔΕ, 
με μεταφορά των θέσεων τους από τις Τεχνικές Υπη¬ 
ρεσίες των φορέων παροχής υπηρεσιών υγείας της 
4ης Υγειονομικής Περιφέρειας Μακεδονίας και Θράκης 

β) Το Τμήμα Προγραμματισμού και ΕποπτείαςΈργων, 
είναι υπεύθυνο για τον προγραμματισμό και την επο¬ 
πτεία μελετών και έργων φορέων παροχής υγείας της 
4ης Υγειονομικής Περιφέρειας Μακεδονίας και Θράκης 

Ειδικότερα έχει τις παρακάτω αρμοδιότητες: 

- Παρακολουθεί και εποπτεύει τις μελέτες και τα έργα 
των φορέων παροχής υπηρεσιών υγείας της 4ης Υγειο¬ 
νομικής Περιφέρειας Μακεδονίας και Θράκης 

- Εξετάζει τη σκοπιμότητα των αιτημάτων φορέων 
παροχής υγείας της 4ης Υγειονομικής Περιφέρειας 
Μακεδονίας και Θράκης που αφορούν μελέτες, έργα, 
συντηρήσεις κτιριακού, μηχανολογικού και ηλεκτρολο- 
γικού εξοπλισμού. 

- Προβαίνει στις αντίστοιχες εισηγήσεις - γνωμοδο¬ 
τήσεις προς τον Διοικητή της 4ης Υγειονομικής Περι¬ 
φέρειας Μακεδονίας και Θράκης 

Για το συντονισμό των δράσεων φορέων παροχής 
υγείας σε θέματα αρμοδιότητός της Ενιαίας Τεχνικής 
Υπηρεσίας της 4ης Υγειονομικής Περιφέρειας Μακεδο¬ 
νίας και Θράκης ορίζεται από τον Διευθυντή της Ενιαίας 
Τεχνικής Υπηρεσίας για έναν ή περισσότερους φορέα 
παροχής υπηρεσιών υγείας αρμοδιότητας της, υπεύθυνος 
μηχανικός του Τμήματος Προγραμματισμού και Εποπτεί¬ 
ας Έργων, ο οποίος θα συνεργάζεται με τις αρμόδιες 
υπηρεσίες των φορέων παροχής υπηρεσιών υγείας για 
τον προγραμματισμό και την υλοποίηση των έργων του, 
θα ενημερώνει σχετικά την 4ης Υγειονομικής Περιφέρει¬ 
ας Μακεδονίας και Θράκης και θα συντάσσει σχετικές 
εκθέσεις ανά τακτά χρονικά διαστήματα που θα υποβάλ¬ 
λονται στον Διευθυντή της Ενιαίας Τεχνικής Υπηρεσίας. 

Για την υλοποίηση των παραπάνω στόχων το Τμήμα 
Προγραμματισμού και Εποπτείας έργων στελεχώνεται 
από υπαλλήλους ΠΕ, ΤΕ ή ΔΕ, με μεταφορά των θέσεων 
τους από τις Τεχνικές Υπηρεσίες των ΦΠΥΥΚΑ της 4ης 
Υγειονομικής Περιφέρειας Μακεδονίας και Θράκης 

γ) Το Τμήμα Εκτέλεσης Έργων, είναι υπεύθυνο για 
την υλοποίηση των έργων των ΦΠΥΥΚΑ της 4ης Υγει¬ 
ονομικής Περιφέρειας Μακεδονίας και Θράκης, σύμφω¬ 
να με τις διατάξεις του ν. 3329/2005 (ΦΕΚ 81/Α72005) 
«Περιφερειακή συγκρότηση του Εθνικού Συστήματος 
Υγείας και Κοινωνικής Αλληλεγγύης» και των σχετικών 
διατάξεων περί «ΔημοσίωνΈργων». Ειδικότερα θα έχει 
τις παρακάτω αρμοδιότητες: 

- Είναι υπεύθυνο για τη δημοπράτηση, επίβλεψη, 
έλεγχο εκτέλεσης και παραλαβή των απαραίτητων τε¬ 
χνικών έργων συντήρησης, ανακαίνισης και βελτίωσης 
ή επέκτασης των κτιριακών-οικοδομικών, μηχανολογι¬ 
κών, ηλεκτρολογικών εγκαταστάσεων φορέων παροχής 
υπηρεσιών υγείας της 4ης Υγειονομικής Περιφέρειας 
Μακεδονίας και Θράκης 

- Προβαίνει στις αντίστοιχες εισηγήσεις - γνωμοδοτή¬ 
σεις προς τον Διοικητή και το Διοικητικό Συμβούλιο της 
4ης Υγειονομικής Περιφέρειας Μακεδονίας και Θράκης 

Για την υλοποίηση των παραπάνω στόχων το Τμήμα 
Έργων στελεχώνεται από υπαλλήλους ΠΕ, ΤΕ ή ΔΕ, με 
μεταφορά των θέσεων τους από τις Τεχνικές Υπηρεσίες 
των φορέων παροχής υπηρεσιών υγείας της 4ης Υγειο¬ 
νομικής Περιφέρειας Μακεδονίας και Θράκης 

δ) Το Τμήμα Βιοϊατρικής Τεχνολογίας είναι υπεύθυνο 
για την μελέτη, τον προγραμματισμό και την εποπτεία 
των προμηθειών του ιατροτεχνολογικού εξοπλισμού 
των φορέων παροχής υπηρεσιών υγείας της 4ης Υγει¬ 
ονομικής Περιφέρειας Μακεδονίας και Θράκης. 

Ειδικότερα έχει τις παρακάτω αρμοδιότητες: 

- συντάσσει ή εξετάζει προδιαγραφές ιατροτεχνο- 
λογικού εξοπλισμού των φορέων παροχής υπηρεσιών 
υγείας της 4ης Υγειονομικής Περιφέρειας Μακεδονίας 
και Θράκης, 

- μεριμνά για την ορθολογική χρήση, την αξιοποίηση, 
την αξιόπιστη λειτουργία και για την ανανέωση του 
Ιατροτεχνολογικού Εξοπλισμού των φορέων παροχής 
υπηρεσιών υγείας της 4ης Υγειονομικής Περιφέρειας 
Μακεδονίας και Θράκης, 

- εξετάζει τη σκοπιμότητα ανάθεσης συμβάσεων συ¬ 
ντήρησης Ιατροτεχνολογικού Εξοπλισμού και προμή¬ 
θειας των ΦΠΥΥΚΑ των φορέων παροχής υπηρεσιών 
υγείας της 4ης Υγειονομικής Περιφέρειας Μακεδονίας 
και Θράκης όπου απαιτείται, 

- εξετάζει τη σκοπιμότητα, σε συνεργασία με το Τμήμα 
Προμηθειών της Δ/νσης Οικονομικής Οργάνωσης και 
Υποστήριξης της 4ης Υγειονομικής Περιφέρειας Μακε¬ 
δονίας και Θράκης, της προμήθειας ανταλλακτικών και 
αναλώσιμων υλικών λειτουργίας του Ιατροτεχνολογικού 
Εξοπλισμού των φορέων παροχής υπηρεσιών υγείας της 
4ης Υγειονομικής Περιφέρειας Μακεδονίας και Θράκης , 

- Προβαίνει σε αντίστοιχες εισηγήσεις- γνωμοδοτή¬ 
σεις προς τον Διοικητή της 4ης 

Υγειονομικής Περιφέρειας Μακεδονίας και Θράκης. 

Για την υλοποίηση των παραπάνω στόχων το Τμήμα 
στελεχώνεται από υπαλλήλους ΠΕ, ΤΕ ή ΔΕ, με μετα¬ 
φορά των θέσεων τους από τις Τεχνικές Υπηρεσίες των 
φορέων παροχής υπηρεσιών υγείας της 4ης Υγειονομι¬ 
κής Περιφέρειας Μακεδονίας και Θράκης. 

Για την υλοποίηση του έργου και των στόχων της 
Ενιαίας Τεχνικής Υπηρεσίας της 4ης Υγειονομικής Περι¬ 
φέρειας Μακεδονίας και Θράκης μπορεί να χρησιμοποι¬ 
ούνται υπάλληλοι όλων των βαθμιδών και κλάδων των 
Τεχνικών Υπηρεσιών των φορέων παροχής υπηρεσιών 
υγείας της 4ης Υγειονομικής Περιφέρειας Μακεδονίας 
και Θράκης που κρίνονται αναγκαίοι από τον Διευθυντή 
της Ενιαίας Τεχνικής Υπηρεσίας. 

2. Στελέχωση της Ενιαίας Τεχνικής Υπηρεσίας της 
4ης Υγειονομικής Περιφέρειας Μακεδονίας και Θράκης 

Η Ενιαία Τεχνικής Υπηρεσίας της 4ης Υγειονομικής 
Περιφέρειας Μακεδονίας και Θράκης θα στελεχωθεί 
από υπαλλήλους των ΦΠΥΥΚΑ 4ης Υγειονομικής Περιφέ¬ 
ρειας Μακεδονίας και Θράκης με αντίστοιχη μεταφορά 
των οργανικών τους θέσεων από τους αντίστοιχους 
φορείς ΦΠΥΥΚΑ, στη Δ/νση Τεχνικής Υπηρεσίας της 
4ης Υγειονομικής Περιφέρειας Μακεδονίας και Θράκης 
και συγκεκριμένα σε πρώτη φάση ως εξής: 

ΜΗΧΑΝΙΚΟΙ ΠΕ 

- Τρεις (3) θέσεις Αρχιτεκτόνων Μηχανικών ΠΕ, των 
οποίων οι θέσεις έχουν συσταθεί στην 4η Υγειονομική 
Περιφέρεια Μακεδονίας και Θράκης 

- Μια (1) θέση Ηλεκτρολόγων Μηχανικών ΠΕ, η οποία 
έχει συσταθεί στην 4η Υγειονομική Περιφέρεια Μακε¬ 
δονίας και Θράκης 

-Ένας (1) Μηχανολόγος-Ηλεκτρολόγος Μηχανικός ΠΕ, 
με μεταφορά της οργανικής του θέσης από το Πανε¬ 


πιστημιακό Γενικό Νοσοκομείο Θεσσαλονίκης «ΑΧΕΠΑ» 
στην 4ης Υγειονομική Περιφέρεια Μακεδονίας και Θράκης 

-Ένας (1) Μηχανικός ΠΕ, με μεταφορά της οργανικής 
του θέσης από το Γ ενικό Νοσοκομείο Κομοτηνής στην 
4ης Υγειονομική Περιφέρεια Μακεδονίας και Θράκης 

-Ένας (1) Πολιτικός Μηχανικός ΠΕ, με μεταφορά της 
οργανικής του θέσης από το Γ ενικό Νοσοκομείο Θεσσα¬ 
λονίκης «ΙΠΠΟΚΡΑΤΕΙΟ» στην 4η Υγειονομική Περιφέρεια 
Μακεδονίας και Θράκης 

-Ένας (1) Αρχιτέκτονας Μηχανικός ΠΕ, με μεταφορά 
της οργανικής του θέσης από το Γενικό Νοσοκομείο 
Θεσσαλονίκης «ΙΠΠΟΚΡΑΤΕΙΟ» στην 4η Υγειονομική 
Περιφέρεια Μακεδονίας και Θράκης 

-Ένας (1) Ηλεκτρολόγος Μηχανικός ΠΕ, με μεταφορά 
της οργανικής του θέσης από το Πανεπιστημιακό Γ ενικό 
Νοσοκομείο Έβρου στην 4ης Υγειονομική Περιφέρεια 
Μακεδονίας και Θράκης 

ΜΗΧΑΝΙΚΟΙ ΤΕ 

-Ένας (1) ΤΕ Δομικών Έργων, με μεταφορά της ορ¬ 
γανικής του θέσης από το Πανεπιστημιακό Γ ενικό Νο¬ 
σοκομείο Θεσσαλονίκης «ΑΧΕΠΑ» στην 4η Υγειονομική 
Περιφέρεια Μακεδονίας και Θράκης 

- Ενας (1) ΤΕ Ηλεκτρονικός, με μεταφορά της οργα¬ 
νικής του θέσης από το Πανεπιστημιακό Γ ενικό Νοσο¬ 
κομείο Θεσσαλονίκης «ΑΧΕΠΑ» στην 4η Υγειονομική 
Περιφέρεια Μακεδονίας και Θράκης 

- Ενας (1) ΤΕ ΔομικώνΈργων, με μεταφορά της οργα¬ 
νικής τους θέσης από το Γ ενικό Νοσοκομείο Θεσσαλο¬ 
νίκης «ΙΠΠΟΚΡΑΤΕΙΟ» στην 4η Υγειονομική Περιφέρεια 
Μακεδονίας και Θράκης 

-Ένας (1) ΤΕ Μηχανικών, με μεταφορά της οργανικής 
του θέσης από το Γενικό Νοσοκομείο Κιλκίς στην 4η 
Υγειονομική Περιφέρεια Μακεδονίας και Θράκης 

-Ένας (1) ΤΕ Ηλεκτρολόγων, με μεταφορά της ορ¬ 
γανικής του θέσης από το Αντικαρκινικό Νοσοκομείο 
Θεσσαλονίκης «ΘΕΑΓΕΝΕΙΟ» στην 4η Υγειονομική Πε¬ 
ριφέρεια Μακεδονίας και Θράκης 

ΔΕ ΤΕΧΝΙΚΟΥ 

- Δύο (2) ΔΕ Ηλεκτρονικών, με μεταφορά της οργα¬ 
νικής τους θέσης από το Πανεπιστημιακό Γενικό Νο¬ 
σοκομείο Έβρου στην 4ης Υγειονομικής Περιφέρειας 
Μακεδονίας και Θράκης 

- Ένας (1) ΔΕ Οδηγών, με μεταφορά της οργανικής 
του θέσης από το Πανεπιστημιακό Γ ενικό Νοσοκομείο 
Θεσσαλονίκης «ΑΧΕΠΑ» στην 4η Υγειονομική Περιφέρεια 
Μακεδονίας και Θράκης 

- Στη δύναμη της ενιαίας Τεχνικής Υπηρεσίας εντάσ¬ 
σεται ένας (1) ΔΕ Ηλεκτρονικός που υπηρετεί στην 4η 
Υγειονομική Περιφέρεια Μακεδονίας και Θράκης 

- Η στελέχωση της Γραμματείας της Ενιαίας Τεχνι- 
κής Υπηρεσίας θα γίνει με διοικητικό προσωπικό που 
διαθέτει εμπειρία τεχνικής γραμματειακής υποστήριξης, 
από το υπάρχον Διοικητικό προσωπικό της 4ης Υγει¬ 
ονομικής Περιφέρειας Μακεδονίας και Θράκης ή αντί¬ 
στοιχων υπηρεσιών των φορέων παροχής υπηρεσιών 
υγείας αρμοδιότητός της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Μαΐου 2015 
Ο Διοικητής 

ΕΥΣΤΡΑΤΙΟΣ ΠΛΩΜΑΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-ιπαϊΙ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































